Ir-Regolament tal-Kummissjoni (KEE) Nru 2915/93
tat-22 ta’ Ottubru 1993
li jemenda r-Regolament (KEE) Nru 3077/78 dwar l-ekwivalenza fil-Kommunità taċ-ċertifikati ta’ l-attestazzjoni li jkunu mal-ħops importati minn pajjiżi li m’humiex membri
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ekonomika Ewropea,
Wara li kunsidrat ir-Regolament tal-Kunsill (KEE) Nru 1696/71 tas-26 ta’ Lulju 1971 dwar l-organizazzjoni kommuni fis-suq tal- ħops [1] kif l-aħħar emendat bir-Regolament (KEE) Nru 3124/92 [2], u partikolarment l-Artikolu 5(2) tiegħu,
Billi r-Regolament tal-Kummissjoni (KEE) Nru 3077/78 [3] kif l-aħħar emendat bir-Regolament (KEE) Nru 2238/91 [4] jagħraf l-ekwivalenza maċ-ċertifikati tal-Kommunità ta’ l-attestat li jkunu mal-ħops importati minn pajjiżi li mhumiex membri u jagħti lista ta’ l-organizazzjonijiet li huma awtorizatti sabiex joħorġu l-attesti ta’ l-ekwivalenza kif ukoll il-prodotti li dawn ikopru, f’dawk il-pajjiżi; billi minħabba ġrajjiet politiċi susegwenti hemm bżonn li din il-lista tiġi riveduta; billi hija r-responsabbilità ta’ l-organizazzjoni nteressata f’dawk il-pajjiżi li mhumiex membri li żżomm l-informażżjoni li tinsab fl-Anness ta’ dan ir-Regolament aġġornata u li żżomm kooperazzjoni mill-qrib mal-Kummissjoni billi tikkomunika lid-dipartimenti l-informazzjoni meħtieġa;
Billi l-Ungerija sussegwentament intrabtet li tkun konformi mal-ħtiġiet stipulati fir-rigward tal-maketing tal-ħops u l-prodotti tagħhom u awtorizzat organizazzjoni sabiex toħroġ l-attestati ta’ l-ekwivalenza; billi dawn l-attestati għandhom għaldaqstant jintgħarfu bħala l-ekwivalenti taċ-ċertifikati tal-Kommunità u l-prodotti li huma jkopru għandhom jiġu rilaxxati għaċ-ċirkolazzjoni libera; billi l-anness tar-Regolament (KEE) Nru 3077/78 għandu jiġi emendat kif xieraq;
Billi l-miżuri li hemm provvediment dwarhom f’ dan ir-Regolament huma skond l-opinjoni tal-Kumitat ta’ Ġestjoni Għall-Hops,
ADOTTAT DAN IR-REGOLAMENT:
L- Artikolu 1
Is-sentenza li ġejja hija miżjuda mal-Artikolu 1 tar- Regolament (KEE) Nru 3077/78:
"L-Anness għandu jiġi rivedut fuq il-bażi ta’ l-informazzjoni kkomunikata mill-pajjiżi li mhumiex membri kkonċernati."
L-Anness ta’ dan ir-Regolament jibdel l-Anness tar-Regolament tal-Kummissjoni (KEE) Nru 3077/78.
L- Artikolu 2
Dan ir-Regolament għandu jidħol fis-seħħ fis-sebgħa jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-22 ta’ Ottubru 1993.